b'\n_START_ARTICLE_\nAndr\xc3\xa9 Maugars\n_START_PARAGRAPH_\nAndr\xc3\xa9 Maugars (f\xc3\xb8dt rundt 1580, d\xc3\xb8d rundt 1645) var en fransk gambist. Marin Mersenne og Nicolas Hotman beskrev ham som den f\xc3\xb8rste franske gambevirtuosen, og spesielt som en dyktig diminusjonsimprovisat\xc3\xb8r._NEWLINE_Han var fire \xc3\xa5r i tjeneste ved kong Jakob I av Englands hoffkapell samtidig som han oversatte Francis Bacons Advancement of learning (1605) til fransk. Oversettelsen gav han ut i Paris i 1624. Etter at han vendte tilbake til Paris gikk han i tjeneste hos kardinal Richelieu og ble her til sin d\xc3\xb8d._NEWLINE_Marin Mersenne skrev i Trait\xc3\xa9 de l\xe2\x80\x99harmonie universelle (1636\xe2\x80\x931637) at Maugars var en utmerket gambist. Det samme gjorde gambisten Jean Rousseau i Trait\xc3\xa9 de la viole (1687).'